REPUBLIKA HRVATSKA   
SPLITSKO-DALMATINSKA ŽUPANIJA  
  
GRAD TRILJ  
GRADONAČELNIK

KLASA: 022-06/23-01/1  
URBROJ: 2181-12-03-23-01  
Trilj, 24. kolovoza 2023.

Na temelju članka 47. Statuta Grada Trilja („Službeni glasnik Grada Trilja“ broj 03/09, 01/13, 02/18, 01/21 i 05/23), Gradonačelnik Grada Trilja dana 24. kolovoza 2023. donosi

**ODLUKU  
o proglašenju Dana žalosti na području Grada Trilja**

**Članak 1.**

Zbog tragične pogibije trinaestogodišnje Ane Dukić, proglašavam dan 25. kolovoza 2023. godine (petak) Danom žalosti na području Grada Trilja.

**Članak 2.**

Dan žalosti obilježava se spuštanjem zastave Republike Hrvatske i zastave Grada Trilja na pola koplja na zgradi Grada Trilja, na zgradama ustanova na području Grada Trilja te na zgradama ostalih institucija, udruga i klubova na područjima Grada Trilja koje imaju istaknute zastave.

**Članak 3.**

Na Dan žalosti na javnim mjestima na području Grada Trilja neće se održavati programi javnog, kulturnog i zabavnog karaktera.

**Članak 4.**

Ova Odluka stupa na snagu danom donošenja i objavit će se u Službenom glasniku Grada Trilja te na službenoj internet stranici Grada Trilja.

GRADONAČELNIK

Ivan Bugarin, dipl.ing.el.